નવી દિલ્હી , 27 જાન્યુઆરીઃ હવે પાન કાર્ડ બનાવવું પહેલાં કરતાં વધારે મુશ્કેલ બની જશે . સરકાર પાન કાર્ડ બનાવવાના નિયમોમાં ફેરફાર કરી રહી છે . આ નવા નિયમ આ વર્ષથી આગામી મહિને 3 ફેબ્રુઆરીથી લાગૂ થઇ જશે . નવા નિયમો અનુસાર પાન કાર્ડ બનાવવા માટેની પ્રક્રિયા થોડી કઠીન થઇ જશે . આ નવા નિયમ અનુસાર હવે પાન કાર્ડની અરજી સાથે ઓળખનું પ્રમાણપત્ર , જન્મ દિવસનું પ્રમાણ પત્ર અને એડ્રેસ પ્રુફ જમા કરાવવું પડશે . આ સાથે જ હવે અરજીની સાથે જોડવામાં આવેલી દરેક કોપીનું વેરિફિકેન કરવામાં આવશે . સીબીડીટીના સર્કુલર અનુસાર હવે પાન બનાવવા માટે ઓળખ અને એડ્રેસની સાથે જન્મ તારીખનો ઓરિજનલ પુરાવા પણ પાન કાર્ડ સેન્ટરમાં બતાવવા પડશે . પાન કાર્ડ સેન્ટર દસ્તાવેજની તપાસ કરી તેને પરત આપી દેશે . સરકાર દ્વારા આ પગલાં પાન કાર્ડના વધતા જતા ઉપયોગ અને તેના કેટલાક દુરઉપયોગની ફરિયાદોના કારણે ભરવામાં આવ્યા છે . રસપ્રદ એ છે કે કેટલાક સ્થળો પર પાન કાર્ડને ઓળખપત્ર તરીકે રજૂ કરવામાં આવે છે .